Samolethrius

Se systematisk inndeling

Samolethrius er en slekt av biller som hører til familien trebukker (Cerambycidae).

 Utseende 
Store, kraftige, rødbrune trebukker. Kjevene er noe forstørrede. Antennene er tynne og omtrent halvparten så lange som kroppen. Fasettøynene er nokså store. Pronotum er trapesformet med noe framstikkende bakhjørner, sagtakket ytterside. Dekkvingene er nesten parallellsidige, litt tilsmalnende bak, med læraktig overflate og noe avrundede "skuldre".

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er kjent fra New Zealand, Fiji og Samoa.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Remphanini Lacordaire, 1869
 Slekten Samolethrius Vitali, 2008 - 2 arter
 Samolethrius insularis (Fairmaire, 1850)
 Samolethrius subnitidus (Aurivillius, 1928)

 Kilder 
 Liste over artene
 Prioninae of the World - Samolethrius 

 Eksterne lenker 

 Bilde av Samolethrius subnitidus

Kategori:Prioninae
Kategori:Biller formelt beskrevet i 2008
Kategori:Dyr formelt beskrevet av Francesco Vitali